Document ID: 32003R0991

Κανονισμός (ΕΚ) αριθ. 991/2003 της Επιτροπής
της 10ης Ιουνίου 2003
για τον καθορισμό των συντελεστών χορήγησης για τις αιτήσεις πιστοποιητικών εισαγωγής που υποβλήθηκαν τον Μάιο 2003 για ορισμένα γαλακτοκομικά προϊόντα στα πλαίσια ορισμένων δασμολογικών ποσοστώσεων που άνοιξαν από τον κανονισμό (ΕΚ) αριθ. 2535/2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2),
τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων(3), όπως τροποποιήθηκε τελευταία από τον κανονισμό (ΕΚ) αριθ. 787/2003(4), και ιδίως το άρθρο 16 παράγραφος 2,
Εκτιμώντας τα ακόλουθα:
Για να εφαρμοσθούν οι παραχωρήσεις με τη μορφή κοινοτικών δασμολογικών ποσοστώσεων για την Πολωνία, την Τσεχική Δημοκρατία και τη Σλαβακία, ο κανονισμός (ΕΚ) αριθ. 787/2003 της Επιτροπής, της 8ης Μαΐου 2003, για την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων και για την παρέκκλιση από τον κανονισμό αυτό, προβλέπει την υποβολή των αιτήσεων πιστοποιητικών εισαγωγής από την 1η έως τις 25 Μαΐου 2003 για ορισμένα προϊόντα που αναφέρονται στο παράρτημα Ι του κανονισμού (ΕΚ) αριθ. 2535/2001. Δεδομένου ότι οι αιτήσεις πιστοποιητικών εισαγωγής που υποβλήθηκαν τον Μάιο 2003 αφορούν ποσότητες ανώτερες από τις διαθέσιμες, πρέπει να καθορισθούν συντελεστές χορήγησης για τις ζητούμενες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες για τις οποίες έχουν ζητηθεί πιστοποιητικά εισαγωγής σύμφωνα με το άρθρο 2 του κανονισμού (ΕΚ) αριθ. 787/2003 για τα προϊόντα που υπάγονται στις ποσοστώσεις που αναφέρονται στα σημεία 1, 2 και 3 του παραρτήματος I.B του κανονισμού (ΕΚ) αριθ. 2535/2001, πολλαπλασιάζονται επί τους συντελεστές χορήγησης που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 11 Ιουνίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουνίου 2003.

Labels: 3
17